open-index/open-wikipedia-markdown huggingface dataset:
Gladiaattorien tulo

**Gladiaattorien tulo** op. 68 (, ) on tšekkiläisen Julius Fučíkin säveltämä sotilasmarssi vuodelta 1897. Kappale on erittäin tunnettu, ja ihmiset yhdistävät sen yleensä sirkukseen, jossa sitä on käytetty paljon.

Kappaleen ensimmäinen nimi oli *Grande Marche Chromatique*, joka viittaa teoksen runsaaseen kromaattisen asteikon käyttöön, mutta Rooman imperiumista kiinnostunut säveltäjä vaihtoi nimen myöhemmin.

Vuonna 1910 kanadalainen säveltäjä Louis-Phillipe Laurendeau sovitti sävellyksen pienemmälle kokoonpanolle nimellä *Thunder and Blazes* ja saattoi tämän sovituksen myyntiin Pohjois-Amerikassa. Pian kappale sai pysyvän aseman sirkuskäytössä. Usein kappale soi klovnien saapuessa, ja kappale tunnetaan yhä etupäässä tästä yhteydestä. Sitä on käytetty myös posetiiveissa ja muissa mekaanisen musiikin laitteissa sekä esitetty konserttisaleissa.

Kappale jakautuu kolmeen jaksoon, joista ensimmäinen on tunnetuin: trumpetti soittaa kuuluisan melodian. Toisessa osassa matalat vaskipuhaltimet soittavat kromaattisia kulkuja. Viimeisessä, triomaisessa jaksossa puupuhaltimet ja matalat vasket soittavat hitaampia melodioita. Kappale on kirjoitettu 2/2-tahtilajiin, ja tempoksi on merkitty "tavanomainen marssitempo". Sirkuskäytössä kappale esitetään selvästi nopeammin.

## Melodian käyttö populaarimusiikissa
* Three Dog Night – "The Show Must Go On" (1974)
* Boots Randolph – "Yakety Sax"
* Liquid Tension Experiment – "Universal Mind"
* The Dickies – "Killer Klowns"
* House of Pain – "Guess Who's Back"
* Cake – "Italian Leather Sofa"
* No Doubt – "Paulina"
* Gwen Stefani – "Don't Get it Twisted"
* Britney Spears – "Circus" 
* Kali Girls – "Beach Girl" 
* Namie Amuro – "Do Me More"

## Lähteet
Rakeltinden

**Rakeltinden** on Skandeihin kuuluva vuorenhuippu Pohjois-Norjassa Paatsivuonon kunnassa. Huipun korkeus merenpinnan tasosta on 1&nbsp;400 metriä.

## Lähteet
Store Russetinden

**Store Russetinden** on Skandeihin kuuluva vuorenhuippu Paatsivuonon kunnassa, Pohjois-Norjassa. Huipun korkeus merenpinnan tasosta on 1&nbsp;405 metriä.

## Lähteet

## Aiheesta muualla
Kleven herttuakunta

**Kleven herttuakunta** (, ) oli Pyhän saksalais-roomalaisen keisarikunnan herttuakunta, joka sijaitsi nyky-Saksan Nordrhein-Westfalenin alueella. Sen alue sijaitsi Reinjoen molemmin puolin sen pääkaupungin Kleven ympärillä kattaen suunnilleen nykypäivän Kleven ja Weselin kunnat sekä Duisburgin kaupungin.

Kleven kreivikunta (, ) mainitaan ensimmäisen kerran 1000-luvulla. Vuonna 1417 siitä tuli herttuakunta. Viimeisen Jülich-Kleve-Bergin herttuan kuoltua ilman jälkeläisiä vuonna 1609 puhkesi Jülichin perimyssota, jonka seurauksena Kleven herttuakunta joutui Brandenburgille ja myöhemmin Preussille.

## Lähteet

## Aiheesta muualla
Unisatu – Kootut levytykset 1971–1980

__NOTOC__
**Unisatu – Kootut levytykset 1971–1980** on Salomonin kahden cd:n kokoelmajulkaisu, joka ilmestyi 27. toukokuuta 2009.
## Kappaleet

### CD 1
# Itkeä ei saa
# Päivä uuteen vaihtuu
# Ei parempaa
# Pitkä tie
# Enkeli
# Taikaa
# (You’re the) Devil in Disguise
# Diana
# Laivaan käy
# Move It
# Maria Maria
# Niin yksin jäin
# Shakin’ All Over
# Mentiin seslonkiin
# Unisatu
# The Girl in Your Arms
# Malaya
# Tytön kauniin tiellä näin
# Dancing Shoes
# Kuuma yö
# As Tears Go By
# Daniela
# Always and Ever
# Let’s Twist Again
# Nainen
# Vihreä puu
# Fall in Love with You
# Muisto

### CD 2
# Don’t Be Cruel
# Love Me Tender
# Teddy Bear
# Don’t
# It’s Now or Never
# I Want You I Need You I Love You
# Are You Lonesome Tonight
# Kiss Me Quick
# Can’t Help Falling in Love
# Blueberry Hill
# All That I Am
# Kaunis Marinella
# Pieni nukke
# Ei onni suosi pettäjää
# Itkeä ei saa
# Uudet tuulet
# Marie sä mua kuuntelethan
# Lainakitara
# En aio vielä luovuttaa
# Se koskee
# Minuun luottaa voit
# Onneni löytyneen luulin
# Daniella
# Delilah
# Piilopaikka
# Päättyneet on päivät

## Aiheesta muualla
* Levyn esittelysivu Rocket Recordsin kotisivuilla
Jyväskylän taidemuseo

**Jyväskylän taidemuseo** on Jyväskylän keskustassa sijaitseva taidemuseo. Vaihtuvien näyttelyiden painopiste on nykytaiteessa, taidegrafiikassa sekä keskisuomalaisessa taiteessa.

Taidemuseon juuret ovat Alvar Aalto -museon kuvataideosastossa, joka irrotettiin 22. maaliskuuta 1998 omaksi itsenäiseksi taidemuseokseen.
Vuonna 2015 Jyväskylän taidemuseoon tutustui 29&nbsp;126 kävijää, joista 27&nbsp;106 ilmaiskävijöitä. Vuonna 2019 Jyväskylän taidemuseossa (Holvi ja Galleria Ratamo) tehtiin kävijäennätys yhteensä 50 466 kävijällä. Holvissa näyttelyihin tutustui 40 984 kävijää, mikä oli 7 850 enemmän kuin edellisenä vuonna. 

Taidemuseo hallinnoi kaupungin taidekokoelmia sekä Suomen Taidegraafikot ry:n kokoelmaa, joka siirtyi vuonna 1981 Alvar Aalto -museon ja vuonna 1998 edelleen Jyväskylän taidemuseon hoitoon. Kaupungin kokoelmaan kuuluu noin 6&nbsp;500 teosta. Suomen Taidegraafikoiden kokoelmaan kuuluu yli 5&nbsp;000 vedosta 250 taiteilijalta, noin 600 laattaa sekä luonnoksia ja työvälineitä.
yhdessä Keski-Suomen museon kanssa valtakunnallinen vastuumuseo. Taidemuseo vastaa alueellaan visuaalisesta kulttuurista. Aiemmin käytettiin myös nimitystä Keski-Suomen aluetaidemuseo. 

## Holvi
Jyväskylän taidemuseon Holvin näyttelytila sijaitsee Oiva Kallion suunnittelemassa vuonna 1930 valmistuneessa liike- ja asuinrakennuksessa Kirkkopuiston laidalla Kauppakadun varrella. 

Holvin 3. kerroksessa on taidetila Ilmiö, joka on taidemuseon kokeellinen yleisötila. 

Taikatilassa järjestetään erilaisia työpajoja ja kursseja yleisölle. Museokaupassa on runsas valikoima taidekortteja ja julkaisuja. Museossa on myös kulttuuriluotsitoimintaa.

## Grafiikka- ja valokuvakeskus Ratamo
Yhteistyössä Luovan valokuvauksen keskus ry:n kanssa Jyväskylän taidemuseo ylläpitää Grafiikka- ja valokuvakeskus Ratamoa. Tähän kuuluvat sekä Galleria Ratamo että grafiikan ja valokuvauksen työtilat Jyväskylän vanhoilla Veturitalleilla (Veturitallinkatu 6). Galleria Ratamossa on esillä vuosittain noin kaksitoista suomalaiseen ja kansainväliseen taidegrafiikkaan ja valokuvataiteeseen keskittyvää näyttelyä.

Vuoteen 2012 saakka grafiikkakeskus sijaitsi vuonna 1920 rakennetussa Halosen talossa vastapäätä Matkakeskusta.

## Lähteet

## Aiheesta muualla
* Jyväskylän taidemuseon verkkosivut
* Grafiikka- ja valokuvakeskus Ratamo
* Oravien aarteita 
* Pasi Rauhalan kotimuseo
Vankileiri 17

**Vankileiri 17** () on yhdysvaltalainen toiseen maailmansotaan sijoittuva sotaelokuva vuodelta 1953. Elokuvan ohjasi Billy Wilder. Pääosissa nähdään William Holden, Don Taylor ja Otto Preminger. Elokuva pohjautuu vuonna 1951 Broadwayllä debytoineeseen, Donald Bevanin ja Edmund Trzcinskin kirjoittamaan näytelmään. Bevan ja Trzcinski olivat molemmat olleet vankeina Stalag XVII-B:ssa.

Elokuva oli Oscar-palkintoehdokkaana kolmessa kategoriassa (paras miespääosa, miessivuosa ja ohjaus), joista se voitti yhden. William Holden vei parhaan miespääosan Oscarin.

*[[The New York Times]]in* kriitikot valitsivat *Vankileiri 17:n* vuonna 2004 yhdeksi kaikkien aikojen tuhannesta parhaasta elokuvasta maailmassa.

*Vankileiri 17* oli inspiraationa 1965–1971 esitetylle sarjalle *[[Hogan’s Heroes]]*, joka sijoittuu myös Stalag Luft -vankileirille.

## Lähteet
Challenger-tutkimusmatka

**Challenger-tutkimusmatka** oli vuosina 1872–1876 tehty tieteellinen tutkimusmatka, joka merkittävillä löydöillään loi meritieteen perustan. Matka on nimetty tutkimusmatkalla käytetyn aluksen *HMS Challengerin* mukaan. 

Lontoon Royal Society seura päätti Charles Wyville Thomsonin ehdotuksesta hankkia *Challengerin* Royal Navylta vuonna 1872. Alus muutettiin soveltuvaksi tieteelliseen tutkimuskäyttöön ja siihen rakennettiin erilliset laboratoriot luonnonhistorialle ja kemiallisille kokeille. 

Aluksen kapteenina toimi George Nares ja se purjehti Portsmouthista 21. joulukuuta 1872. Thomson toimi lähes 70&nbsp;000 merimailin mittaisen matkan tieteellisenä johtajana. Matkan tulokset koottiin teokseksi *Report Of The Scientific Results of the Exploring Voyage of H.M.S. Challenger during the years 1873–76*, jossa muun muassa kuvataan yli 4&nbsp;000 aiemmin tuntematonta lajia. 

*Challenger* palasi Spitheadiin, Hampshireen 25. toukokuuta 1876. 

Avaruussukkula *[[Challenger]]* on nimetty *HMS Challengerin* mukaan. 

## Lähteet
Bola

**Bolas** (esp. *bola* "pallo"), myös **bola** tai **boleadoras** on heitettävä ase, joka koostuu kahdesta tai useammasta toisiinsa köydellä kytketystä pallosta. Bolaa käytetään pyydystämiseen heittämällä se siten, että pallot kietovat köydet uhrin jalkojen ympärille.
Ilmojen kotkat

**Ilmojen kotkat** () on yhdysvaltalainen toiseen maailmansotaan sijoittuva sotaelokuva vuodelta 1949. Elokuvan ohjasi Henry King. Pääosissa nähdään Gregory Peck, Hugh Marlowe ja Dean Jagger. *Ilmojen kotkat* perustuu Beirne Lay Jr:n ja Sy Bartlettin novelliin. He kirjoittivat myös elokuvan käsikirjoituksen.

Elokuva oli Oscar-palkintoehdokkaana neljässä kategoriassa, joista se voitti kaksi. Dean Jagger vei parhaan miessivuosan Oscarin. Lisäksi elokuva voitti Oscarin parhaasta äänityksestä.

Vuonna 1998 *Ilmojen kotkat* valittiin säilytettäväksi Yhdysvaltain kongressin kirjaston National Film Registryssä. *[[The New York Times]]in* kriitikot valitsivat *Ilmajoen kotkat* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Painin Aasian-mestaruuskilpailut 2008

**Vuoden 2008 [[painin Aasian-mestaruuskilpailut]]** järjestettiin Jejun kaupungissa Jejun saarella Etelä-Koreassa 18.–23. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa.

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko

## Lähteet
* FILA:n tietokanta 
* Tulokset
Neuvostoliiton naisten koripallomaajoukkue

**Neuvostoliiton naisten koripallomaajoukkue** edusti Neuvostoliittoa koripallon naisten maajoukkuekilpailuissa.

Neuvostoliitto osallistui koripallon naisten arvokilpailuihin ensimmäisen kerran Unkarin EM-kilpailuissa 1950, jolloin se voitti ensimmäisen kaikkiaan 21 Euroopan-mestaruudestaan. Ainoastaan kerran, Puolan kisoissa 1958, joukkue jäi ilman Euroopan-mestaruutta hävittyään ratkaisevassa ottelussa Bulgarialle 51–54. Joukkue voitti myös kuusi maailmanmestaruutta ja kolme olympiakultaa, joista viimeisen Itsenäisten valtioiden yhteisön nimellä Barcelonassa 1992. Virallisesti koko tämän vuoden 1992 olympiajoukkueen nimi oli Yhdistynyt joukkue ().

Neuvostoliitto voitti olympiakultaa Montrealissa 1976, jolloin naisten koripallo oli ensimmäistä kertaa olympiaohjelmassa. Se oli paras kuuden joukkueen sarjassa voitettuaan kaikki ottelunsa korisuhteella 504–346. Moskovassa 1980 Neuvostoliitto voitti loppuottelussa Bulgarian 104–73. Soulissa 1988 Neuvostoliitto hävisi välieräottelussa Yhdysvalloille 88–102 ennen kuin kukisti pronssiottelussa Australian 68–53. Barcelonassa IVY voitti loppuottelussa Kiinan 76–66.

## Olympialaiset
* 1976 : kultaa
* 1980 : kultaa
* 1984 : *ei osallistunut*
* 1988 : pronssia
* 1992 : kultaa (IVY:n nimellä; viralliselta nimeltään Yhdistynyt joukkue, )

## Maailmanmestaruuskilpailut
*1953 : *ei osallistunut*
*1957 : hopeaa
*1959 : kultaa
*1964 : kultaa
*1967 : kultaa
*1971 : kultaa
*1975 : kultaa
*1979 : *ei osallistunut*
*1983 : kultaa
*1986 : hopeaa
*1990 : viides

## Euroopan-mestaruuskilpailut

## Lähteet
Orsi

**Orsi** on kannatintanko, johon ripustetaan erilaisia tavaroita kuivumaan tai säilytettäväksi. Kanalassa orret ovat kanojen lepo- ja nukkumispaikkoja, joilla ne ovat myös turvassa muiden kanojen aggressiolta. 

## Orret rakennusperinteessä

Orsia käytettiin sekä asuin- että varastorakennuksissa monien erilaisten tavaroiden ripustamiseen ja kannattelemiseen. Hirsirakennuksessa orret oli yleensä kiinnitetty vuoliaisiin puisilla laipoilla, joissa oleviin reikiin ne pujotettiin. Orsien päällä kuivattiin tai säilytettiin pitkiä esineitä kuten lautoja vaatteiden ja käyttötavaroiden ohella. Koska orret olivat yleensä ohuehkoja riukuja ja niiden kannattimet melko keveitä, niiden varaan ei ripustettu kovin painavia tavaroita. Orren "nenä" eli pää oli erityinen säilytyspaikka, se varassa saattoi roikkua tietty tarvekalu. Orressa kuvattiin aiemmin riippuvaksi jalasmallisen kätkyen edeltäjä, vauvan kori tai riippumaton tapainen kankainen vuode.

## Orret rautateillä
Rautateillä orsia käytetään ratajohdon rakenteessa. Kääntöorret ovat ratajohtopylväissä olevia, ajojohdinta kannattelevia tankoja, jotka pystyvät kääntymään vaakatasossa johtimen lämpölaajenemisesta johtuvan pitenemisen vuoksi. Niissä on myös eristimet, jotta sähkövirta ei pääse ajojohtimesta pylvääseen. Veto-orressa ajolangan kulmavoima vaikuttaa kääntöorren kiinnityskohdasta poispäin ja puristusorressa kiinnityskohtaan päin. Kääntöorteen kuuluu ajolangan ohjain, johon ajolanka kiinnitetään siten, että ajolangan joustavuus paranee ja se pysyy sivusuunnassa paikoillaan. Ajolangan paikkaa voidaan muuttaa kääntöorsien avulla sekä vaaka- että pystysuunnassa. Kääntöorret vaikuttavat myös erotusjaksojen sijaintiin, sillä erotusjaksot pyritään sijoittamaan niiden kohdalle.

Portaaliorsi on puolestaan rakenne, jolla leveiden rataosuuksien, kuten suurten asemien ja ratapihojen pylväät yhdistetään portaaleiksi, joihin voidaan kiinnittää useita kääntöorsia. Portaaliortta voidaan jatkaa myös portaalin jalkavälin (eli portaaliortta kannattelevien pylväiden välin) ulkopuolelle, jolloin sitä kutsutaan ulokeorreksi. Ulokeortta voidaan käyttää yhden raiteen yli ulottuvana kannatusrakenteena, jos tästä ei aiheudu liian suurta kuormitusta. Tällöin ulokeorteen voidaan kiinnittää kaksi kääntöortta.

## Orren muita merkityksiä

Orrella on ollut ja on yhä muitakin käyttökohteita. Tyypillisimpiä lienee keitinselkä: orren varaan ripustetaan keittoastia tai kahvipannu avotulen, kuten nuotion päälle.

Orteen liittyvistä sanonnoista kuuluisimpia taas lienee lausahdus *Nahkurin orsilla tavataan*, joka viittaa nahkojen käsittelyssä tarpeellisiin kuivausvälineisiin. Se tuli Suomessa laajasti tunnetuksi Paavo Lipposen esittämänä, mutta sitä ennen lausahdus on esiintynyt jo Väinö Linnan Tuntemattomassa sotilaassa.

## Lähteet

## Aiheesta muualla
* Orsien merkitys kanaloissa (Viitattu 21.6.2009)
Franz Kline

**Franz Kline** (23. toukokuuta 1910 Wilkes-Barre, Pennsylvania &ndash; 13. toukokuuta 1962 New York City)  oli yhdysvaltalainen taidemaalari. Hänet liitetään 1940- ja 1950-luvun abstrakteiksi ekspressionisteiksi kutsuttuun taiteilijaryhmään, joka vaikutti New Yorkin ympäristössä. Klinen maalaukset on tehty toisistaan selvästi erottuvilla harmaalla, mustalla ja valkealla värillä voimakkain vedoin.

## Lähteet

## Aiheesta muualla

* http://www.franzkline.org/ 
* Klinen teoksia Googlen kuvahaulla
Friedrich Maximilian von Klinger

**Friedrich Maximilian von Klinger** (17. helmikuuta 1752 Frankfurt – 25. helmikuuta 1831 Tartto) oli saksalainen kirjailija ja upseeri. Hänen tunnetuin teoksensa on näytelmä *Sturm und Drang* (1776, alkup. nimi *Wirrwarr*), joka on antanut nimen saksalaiselle esiromanttiselle liikkeelle.

Klinger liittyi Itävallan armeijaan vuonna 1778 ja osallistui Baijerin kruununperimyssotaan. Vuonna 1780 hän matkusti Pietariin, jossa hänestä tuli Venäjän armeijan upseeri. Suuriruhtinas Paavali aateloi Klingerin, joka  seurasi Paavalia matkoilla Italiaan ja Ranskaan. Vuonna 1785 Klingeristä ttuli kadettijoukkojen päällikkö, ja naituaan keisarinna Katariinan tyttären hän pääsi vuonna 1799 ritariakatemiaan. Keisari Aleksanteri I nimitti hänet Tarton yliopiston kuraattoriksi vuonna 1803, ja hän oli virassa vuoteen 1817. Vuonna 1811 hän sai kenraaliluutnantin arvon.

## Teokset
* *Sturm und Drang* (1776)
* *Die Zwillinge* (1776)
* *Die neue Arria* (1776)
* *Simsone Grisaldo* (1776) 
* *Stilpo und seine Kinder* (1780)
* *Medea in Korinth* 
* *Medea auf dem Kaukasos* (1791)
* *Fausts Leben, Taten and Hollenfahrt* (1791)
* *Geschichte Giafars des Barmeciden* (1792)
* *Geschichte Raphaels de Aquillas* (1793)
* *Betrachtungen and Gedanken fiber verschiedene Gegenstande der Welt and der Literatur* (1803)

## Lähteet
Juna (elokuva)

**Juna** (*The Train*) on yhdysvaltalais-ranskalais-italialainen sotaelokuva vuodelta 1964. Elokuva perustuu Rose Vallandin kirjaan *Le front de l’art*, ja tapahtumat sijoittuvat toiseen maailmansotaan. Käsikirjoituksen laativat Franklin Coen ja Frank Davis, ja elokuvan ohjasi John Frankenheimer. Pääosissa nähdään Burt Lancaster, Paul Scofield ja Jeanne Moreau. 

*Juna* oli vuonna 1965 Oscar-palkintoehdokkaana parhaasta alkuperäiskäsikirjoituksesta. Elokuva oli samana vuonna myös BAFTA-ehdokkaana parhaan elokuvan kategoriassa.

*[[The New York Times]]in* kriitikot valitsivat *Junan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Saanich

**Saanich** on kunta Vancouverinsaarella Kanadan Brittiläisessä Kolumbiassa. Kunnassa asuu noin 108&nbsp;000 ihmistä (2006), joista suurin osa käy töissä läheisessä Victorian kaupungissa.

Saanichin pinta-ala on 103&nbsp;km², joten se on Victorian suurin esikaupunki. Kunnan pinta-alasta on puolet maaseutua ja puolet taajamaa, ja sen alueella on 335 hehtaaria järviä ja 36 kilometriä merenrantaa. Seutu on mäkistä ja vaihtelevaa, ja jääkaudet ovat jättäneet sen kallioperään runsaasti jälkiä.

Saanich on tärkeä liikenteen solmukohta, sillä Trans-Canada Highway ja Pat Bay Highway yhtyvät sen alueella ennen saapumistaan Victoriaan.

## Lähteet
*
Juan José Gerardi Conedera

**Juan José Gerardi Conedera** (27. joulukuuta 1922 – 26. huhtikuuta 1998) oli guatemalalainen katolisen kirkon pappi ja ihmisoikeusaktivisti. Hän sai vihkimyksensä papiksi 21. joulukuuta 1946 ja piispaksi 30. heinäkuuta 1967. Hän toimi Verapazin piispana (1967–1974), Santa Cruz del Quichén piispana (1974–1984), Guatemalan apulaispiispana (1984–1998) ja Guardialfieran titulaaripiispana (1984–1998). 

Gerardi Conedera murhattiin Guatemalan kaupungissa vuonna 1998. Teon motiiviksi arveltiin heti piispan aktivismia. Piispa oli kerännyt raportin sisällissodan aikaisista ihmisoikeusrikkomuksista. Lopulta kolme sotilasta tuomittiin murhasta 30 vuoden vankeusrangaistuksiin ja yksi pappi avunannosta 20 vuoden vankeuteen.

## Lähteet

## Aiheesta muualla
* Catholic-hierarchy.org: Bishop Juan José Gerardi Conedera
Demba Ba

**Demba Ba** (s. 25. toukokuuta 1985 Sèvres, Ranska) on ranskalais-senegalilainen jalkapalloilija. Ba on syntynyt Ranskassa, mutta hänellä on myös Senegalin kansalaisuus ja hän on edustanut Senegalin maajoukkuetta vuodesta 2007 lähtien. Ba edusti kaudella 2014–2015 turkkilaista Beşiktaşia ja siirtyi kaudeksi 2015–2016 Kiinan Shanghaihin, jossa edustaa Shanghai Greenland Shenhua-joukkuetta.

## Seurajoukkueura

Ban ensimmäinen ammattilaisseura oli ranskalainen FC Rouen, josta hän siirtyi belgialaiseen R.E. Mouscroniin 2006. Muscronissa Demba Ba pelasi erinomaisesti, ja elokuussa 2007 hän siirtyi Saksan Bundesliigan TSG 1899 Hoffenheimin joukkueeseen. Ba teki joukkueessa lopullisen läpimurtonsa. Hän auttoi ensin Hoffenheimia nousemaan Bundesliigaan ja kaudella 2008–2009 teki 14 maalia Hoffenheimin sijoittuessa seitsemänneksi.

Tammikuussa 2011 hän siirtyi Englannin Valioliigassa pelaavaan West Ham Unitediin kolmen vuoden sopimuksella. Hän teki ensimmäiset maalinsa West Hamille 12. helmikuuta West Bromwich Albionia vastaan pelatussa ottelussa, joka päättyi 3–3-tasapeliin. West Ham putosi kauden päätteeksi ja kesällä 2011 Ba siirtyi Newcastle Unitediin.

Tammikuussa 2013 englantilainen jalkapalloseura Chelsea FC ja senegalilaishyökkääjä solmivat kolmen ja puolen vuoden sopimuksen. Ban sopimukseen sisältyi ulosostopykälä, jonka Chelsea päätti hyödyntää. 

## Maajoukkueura
Ba debytoi Senegalin maajoukkueessa 2007. Hän on pelannut 12 maaottelua, joissa hän on tehnyt viisi maalia.

## Lähteet

## Aiheesta muualla
* Demba Ban tilastot Soccerbase.com
Izu

**Izu** voi tarkoittaa:

* Izu, Japanin Shizuokan prefektuurin kaupunki
* Izun provinssi, Japanin entinen provinssi
* Izun niemimaa, niemimaa Japanin Shizuokan prefektuurissa
* Izusaaret, saariryhmä Izun niemimaan eteläpuolella
* 4157 Izu, päävyöhykkeen asteroidi.
Kuoleman kukkula

**Kuoleman kukkula** () on Korean sodan Pork Chop Hillin taisteluun sijoittuva yhdysvaltalainen sotaelokuva vuodelta 1959. Elokuvan on ohjannut pääosan esittäjän Gregory Peckin toiveesta Lewis Milestone, joka oli tehnyt vaikutuksen Peckiin elokuvan *[[Länsirintamalta ei mitään uutta (vuoden 1930 elokuva)|Länsirintamalta ei mitään uutta]]* ohjauksella.

*Kuoleman kukkulan* on käsikirjoittanut James R. Webb. Se perustuu prikaatikenraali S. L. A. Marshallin 1953 julkaistuun kirjaan *Pork Chop Hill: The American Fighting Man in Action*. Pääosissa näyttelevät Gregory Peck, Woody Strode, Martin Landau, George Peppard ja Rip Torn. 

## Aiheesta muualla
*
Hiroshi Ogawa

**Hiroshi Ogawa** (; s. 2. huhtikuuta 1962) on japanilainen entinen baseballsyöttäjä ja murhaaja. Hän pelasi ammattilaisena Chiba Lotte Marines -seurassa vuosina 1985–1992 ja toimi sen jälkeen apulaisvalmentajana vuoteen 1999. 

## Murha
Pahoin velkaantunut Hiroshi meni palvelemansa yhtiön puheenjohtajan kotiin ja pyysi puheenjohtajan taloudenhoitajalta lainaksi rahaa. Kun taloudenhoitaja kieltäytyi, Hiroshi tönäisi tätä niin, että tämä kaatui ja menetti tajuntansa. Hiroshi varasti rahat, otti taloudenhoitajan autoon ja ajoi järvelle, johon heitti taloudenhoitajan.  

Hiroshi tuomittiin rikoksestaan elinkautiseen vankeuteen vuonna 2005. Rikos tapahtui Saitaman prefektuurissa. 

## Lähteet
Tieto (elokuva)

**Tieto** (engl. *Knowing*) on 2009 valmistunut tieteiselokuva, jonka ohjasi Alex Proyas. Pääosaa esittää Nicolas Cage. Hanketta tarjottiin aluksi useille Columbia Picturesin ohjaajille, mutta lopulta oikeudet kaupattiin Escape Artists -yhtiölle. Rahoittajaksi ryhtyi Summit Entertainment. *Tieto* filmattiin  Australian Melbournessa, joka sai esittää elokuvan Bostonia. Elokuva julkaistiin 20. maaliskuuta 2009 Pohjois-Amerikassa. DVD- ja Blu-ray-versiot julkaistiin 7. heinäkuuta 2009.

## Lähteet

## Aiheesta muualla
### Arvostelut
*
Jari Kujala

**Jari Kujala** (s. 1969 Kittilä) on suomalainen harmonikansoittaja, joka toimii muun muassa Jupiter-yhtyeen keulakuvana. Kujala osallistui vuonna 2002 Kultainen Harmonikka -kilpailuun sijoittuen toiseksi. Hän hävisi Elias Ukkoselle yhdellä pisteellä. Kujala esiintyy Lapin Tunturikeskuksien esiintymislavoilla muun muassa Eero Maggan, Kauko Simosen sekä Helena-vaimonsa kanssa. Muita säestettäviä ovat olleet muun muassa Oiva Suutari, Kari Piironen, Eino Grön, Eija-Sinikka, Oiva Kaltiokumpu, Sari Matala.

## Tuotanto
Jari Kujalalta on ilmestynyt kolme CD-levyä.

’’**Talvinen Aamu**’’ on instrumentaalilevy, joka ilmestyi vuonna 2004; Kujala soitti levyn nimikkokappaleen vuonna 2002 Kultainen Harmonikka -kilpailussa sijoittuen toiseksi. Levy on äänitetty Seppo Leinon studiossa. Levyllä soittavat Jartsa Karvonen, Taisto Weslin, Raimo Holappa sekä Juha Salmivuori. Jarin oma sävellys Polkka Mialle ja Henrille löytyy myös levyltä.

Vuonna 2008 ilmestyi iskelmälevy ’’**Kosketin Taivasta**’’, jossa laulusolistina debytoi Kujalan vaimo Helena. Hän kiertää miehensä ja Jupiter-orkesterin kanssa tanssilavoilla ja pienemmillä tanssipaikoilla.

Kaikki 12 kappaleet on sovittanut Erkki Friman joka on myös viiden laulun säveltäjä. Muita tekijöitä ovat Jukka Koivisto, Jorma Toiviainen, Vexi Salmi, Heikki Kesti, Marja Kärki, Aappo I. Piippo, Seppo ja Ulla Leino. Ainoastaan Oiva Suutarin sanoittama ja säveltämä Kaunis katse on levytetty aikaisemmin. Vivahdetta tuovat myös komppiryhmässä soittavat maan eturivin muusikot Jari Puhakka, Miri Miettinen, Jari Nieminen, Harri Rantanen, Jouko Nyqvist sekä taustalaulut Sini Heinilä, Marika Tuhkala ja Pekka Kuorikoski.

Kujalan kolmas levy ilmestyi vuonna 2012. Levyllä on 10 kappaletta, kaikki Vilho Vuomajärven sävellyksiä. Sovitukset on tehnyt Erkki Friman. Levy on kunnianosoitus Vilho Vuomajärvelle.

Muusikko, säveltäjä, sanoittaja Vilho Vuomajärvi Kittilästä sävelsi lähes 500 teosta. Hän opetti mm. hanurin, kitaran ja rumpujen soitantaa muusikoille sekä musiikin teoriaa, sovitusta, nuottien lukua ja kirjoitusta nuoremmille sekä vanhemmille musiikin harrastajille. Vilhon ensimmäiset sävellykset syntyivät jo ennen sotia esim. "Hammassärky" on kyseisiltä ajoilta. 

## Äänitysstudio
Vuonna 2013 valmistui Kujalan oma äänitysstudio. Siellä hän keikkailun ohessa viettää aikaa enemmän ja enemmän tehden levyjä orkesteri-, mutta myös karaoketaustoille. Konsultointiapua Jari sai kokeneilta studio-osaajilta, muun muassa Jukka Linnalalta, Arto Kiimalaiselta sekä suurelta ”oppi-isältään” Seppo Leinolta.

Kuvia äänitysstudiosta:

## Yksityiselämä

Kujala asuu Kittilän Tepsassa Helena-vaimonsa sekä lapsiensa Mian sekä Henrin kanssa.

## Lähteet

## Aiheesta muualla
*Jarin Kotisivut
Kun aseet vaikenevat

**Kun aseet vaikenevat** (*When Trumpets Fade*) on yhdysvaltalainen, HBO:n tuottama televisioelokuva vuodelta 1998. Elokuva sijoittuu toisen maailmansodan loppuvaiheiden Hurtgenin metsän taisteluun. Elokuvan ohjasi John Irvin ja käsikirjoituksesta vastasi W. W. Vought. Pääosissa nähdään muun muassa Ron Eldard, Zak Orth, Timothy Olyphant, Dwight Yoakam ja Jeffrey Donovan. 

## Rooleissa

## Aiheesta muualla
*DVDPlazan arvostelu elokuvasta 
*Leffatykin arvostelu elokuvasta
Tykkivene Jangtse-joella

**Tykkivene Jangtse-joella** (*The Sand Pebbles*) on yhdysvaltalainen elokuva vuodelta 1966. Se sijoittuu vuoteen 1926, Kiinan Jangtse-joella partioivalle tykkivene *USS San Pablolle*. Elokuvan on ohjannut Robert Wise ja käsikirjoituksen laati Robert Anderson Richard McKennan romaanin *The Sand Pebbles* (1962, suom. *Tykkilaiva San Pablo*, Gummerus 1964) pohjalta. McKenna oli itse palvellut Jangtse-joella tykkiveneessä vuonna 1936.

Elokuvan pääosissa nähdään Steve McQueen, Richard Attenborough, Richard Crenna, Mako ja Candice Bergen. 

Tykkivene Jangtse-joella sai vuonna 1967 jopa kahdeksan Oscar-palkintoehdokkuutta. Kahdeksasta Golden Globe -palkintoehdokkuudesta tuli yksi voitto, kun Richard Attenborough palkittiin parhaasta miessivuosasta.

## Juoni
Kiinan sisällissodan aikaan 1920-luvulla Yhdysvaltojen tykkivene on mukana turvaamassa länsimaisten etuja Tšiang Kai-šekin joukkoja tukien Maon kommunistien uhan alla. Uusi konemestari Holman (McQueen) haluaisi vain huolehtia aluksen tekniikasta ja jättää politiikan toisille. Sodan kiihtyessä tykkiveneestä tulee kuitenkin pelinappula valtapolitiikassa, ja myös Holmanin on valittava puolensa.

Tarina on nähty myös allegoriana elokuvan ensi-illan aikoihin laajentumassa olleesta Vietnamin sodasta: amerikkalaisista vieraassa maassa ja heille vieraana näyttäytyvässä sodassa.

## Arvioita
*[[Video-opas|Video-oppaassa]]* vuodelta 1994 Kari Hintikka kutsuu elokuvaa pitkäksi mutta toimivaksi sekoitukseksi seikkailua, romantiikkaa ja imperialismia ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* Elokuvalle omistautunut sivusto
Helsingin Taiteilijaseura

**Helsingin Taiteilijaseura** (HTS) on helsinkiläisten kuvataiteilijoiden järjestö, joka perustettiin vuonna 1967. 
Seura ylläpitää taidelainaamoa Rikhardinkadun kirjaston alakerrassa ja lasten ja nuorten kuvataidekoulua sekä kurssikeskusta aikuisille Kaapelitehtaalla.

Helsingin taiteilijaseuran Galleria Katariina sijaitsee Rikhardinkadulla Helsingissä. Seura järjestää näyttelyitä myös Suomenlinnan HAA Galleriassa, Malmitalolla ja keskustakirjasto Oodissa. Seuran puheenjohtajana on toiminut syksystä 2020 lähtien kuvataiteilija Satu Kalliokuusi.

## Aiheesta muualla
*Helsingin Taiteilijaseuran kotisivu
*Helsingin Taiteilijaseuran Taidelainaamon verkkogalleria
Let’s Get It Up

**Let's Get It Up** on australialaisen AC/DC -yhtyeen kappale, joka julkaistiin marraskuussa 1981 *[[For Those About to Rock (We Salute You)]]* -albumilla. Hieman myöhemmin, helmikuussa 1982, kappale julkaistiin myös singlenä.

Singlen b-puolella oli liveversio "Back in Black" -kappaleesta. 12" -versiolle sisältyy myös liveversio kappaleesta "T.N.T.".

## Kappaleet
# 
# 
#

## Kokoonpano
*Angus Young – soolokitara
*Malcolm Young – rytmikitara, taustalaulu
*Brian Johnson – laulu
*Cliff Williams – bassokitara, taustalaulu
*Phil Rudd – rummut

## Lähteet
Lina

**Lina** on monissa maissa esiintyvä naisen etunimi.  

Lina on alun perin lempinimi, joka on johdettu -lina-päätteisistä nimistä, kuten Wilhelmina, Paulina ja Karolina. On esitetty myös että se voisi olla latinalaisen miehennimen Linus naispuolinen vastine. Suomessa nimi esiintyy myös muodossa Liina. Suomenruotsalaisessa almanakassa Linan nimipäivä on 22. kesäkuuta samoin kuin Liinan suomalaisessa almanakassa. Nimipäivä on sama kuin Pauliinan.

Suomessa nimi Lina oli toukokuun 2025 loppuun mennessä annettu noin 1840 henkilölle.

Nimi Lina on annettu myös asteroidille, 468 Lina.

## Tunnettuja Linoja

* Lina Abarbanell (1879–1963), saksalais-yhdysvaltalainen oopperalaulaja ja näyttelijä
* Lina Andersson (s. 1981), ruotsalainen maastohiihtäjä
* Lina Asikanus (1871–1947), suomalainen näytelmäkirjailija
* Lina Axelsson Kihlblom (s. 1970), ruotsalainen rehtori, poliitikko ja ministeri
* Lina Bo Bardi (1914–1992), italialais-brasilialainen arkkitehti
* Lina Bonde (s. 1990), suomalainen runoilija
* Lina Carstens (1892–1978), saksalainen näyttelijä
* Lina Cavalieri (1874–1944), italialainen oopperalaulaja, sopraano
* Lina Domberg (s. 1995), ruotsalainen jalkapallomaalivahti
* Lina Enroth (1851–1921), suomalainen kirjailija
* Lina Gálvez (s. 1969), espanjalainen poliitikko
* Lina Gennari (1911–1997), italialainen näyttelijä, tanssija ja laulaja 
* Lina Grinčikaitė (s. 1987), liettualainen pikajuoksija
* Lina Hedlund (s. 1978), ruotsalainen poplaulaja 
* Lina Heydrich (1911–1989), saksalainen Obergruppenführer Reinhard Heydrichin puoliso
* Lina Hurtig (s. 1995), ruotsalainen jalkapalloilija
* Lina Kačiušytė (s. 1963), liettualainen uimari 
* Lina Korsgren (s. 1988), ruotsalainen maastohiihtäjä
* Lina Kostenko (s. 1930), ukrainalainen runoilija
* Lina Leandersson (s. 1995), ruotsalainen näyttelijä
* Lina Lehtovaara (s. 1981), suomalainen jalkapallotuomari
* Lina Magull (s. 1994), saksalainen jalkapalloilija
* Lina Medina (s. 1933), perulainen maailman nuorin äiti
* Lina Morgenstern (1830–1909), saksalainen varhainen feministi
* Līna Mūze-Sirmā (s. 1992), latvialainen keihäänheittäjä 
* Lina Neidestam (1984), ruotsalainen sarjakuvapiirtäjä ja kuvittaja
* Lina Nilsson (s. 1987), ruotsalainen jalkapalloilija
* Lina Olenius (s. 2001), suomalainen pesäpalloilija
* Lina Pagliughi (1907–1980), yhdysvaltalais-italialainen ooperalaulaja
* Lina Palmgren (1876–1968), suomalainen tekstiilitaiteilija 
* Lina Radke (1903–1983), saksalainen juoksija
* Lina Sandell (1832–1903), ruotsalainen runoilija, kirjailija ja virsirunoilija
* Lina Snellman (1846–1924), Helsingin Diakonissalaitoksen johtaja 1883–1924
* Lina Stančiūtė (s. 1986), liettualainen tennispelaaja
* Lina Larissa Strahl (s. 1997), saksalainen näyttelijä, laulaja ja lauluntekijä
* Lina Strand (s. 1988), ruotsalainen suunnistuksen maailmanmestari
* Lina Tšerjazova (1968–2019), uzbekistanilainen freestyle-hiihtäjä
* Lina Turkama (s. 1989), suomalainen näyttelijä 
* Lina Vekshina, *Ašaĺči Oki* (1898–1973), udmurttilainen runoilija
* Lina Wertmüller (1928–2021), italialainen elokuvaohjaaja ja käsikirjoittaja

## Kuvitteellisia Linoja

* Lina Berglund, elokuvassa Linan yökirja

## Lähteet
Madagaskarinmedestäjä

**Madagaskarinmedestäjä** (*Cinnyris sovimanga*) on Madagaskarilla ja osassa Seychellien saaristoa elävä medestäjiin kuuluva varpuslintu.

## Koko ja ulkonäkö
Kooltaan madagaskarinmedestäjä on noin 10&nbsp;cm. Koiraan pää, selkä ja kurkku ovat väriltään metallinhohtoisen vihreät. Siivet ovat mustat. Rinta on koiraalla kiiltävän sininen. Rinnassa on punainen poikittaisraita, joka erottaa rinnan keltaisesta vatsasta. Lajin koiras vaihtaa höyhenpukunsa vaatimattomampaan huhti-toukokuussa. Madagaskarinmedestäjänaaraan pää on harmahtava. Muuten naaras on väritykseltään ruskea yläosiltaan. Kurkku on vaalean rusehtava ja vatsa kellertävä. Kurkussa ja vatsassa on ruskeita täpliä. Nuoret koiraat muistuttavat naaraita, mutta ovat niitä tummempia. Lajin nokka on pitkä ja alaspäin kaartuva.

## Levinneisyys ja elinympäristö
Madagaskarinmedestäjää tavataan Madagaskarilla, Seychelleille kuuluvan Aldabran saariryhmän saarilla ja Ranskalle kuuluvilla Gloriososaarilla. Gloriososaarilla ja Aldabrassa laji on madgaskarinrillin (*Zosterops maderaspatanus*) ohella yleisin maalintu. Lajin elinympäristöä ovat kaikki saarien alkuperäiset metsätyypit sekä puutarhat ja puistot merenpinnan tasalta korkealle vuoristoon asti. Lintu tulee toimeen myös ihmisen muokkaamissa metsäympäristöissä.

## Ravinto ja lisääntyminen
Madagaskarinmedestäjä käyttää pitkää ja kaarevaa nokkaansa meden imemiseen. Lisäksi laji käyttää ravintonaan hyönteisiä ja hämähäkkejä. Pesimäkausi kestää elokuusta huhtikuuhun. Naaras rakentaa roikkuvan pesän ruohoista ja kasvikuiduista. Naaras munii kaksi valkeahkoa punapilkullista munaa, jotka se hautoo yksin. Naaraalla on myös koirasta suurempi rooli poikasten ruokinnassa.

## Lähteet
Oswald Lutz

**Oswald Lutz** (6. marraskuuta 1876 Öhringen – 26. helmikuuta 1944 München) oli saksalainen panssarijoukkojen kenraali, jolla oli merkittävä osuus natsi-Saksan panssariaseen ja panssarisodankäynnin kehittämisessä.

Lutz värväytyi kadetiksi 1. baijerilaiseen rautatiepioneeripataljoonaan 1894. Helmikuussa kaksi vuotta myöhemmin Lutz ylennettiin vänrikiksi samaan yksikköön. Hän osallistui ensimmäiseen maailmansotaan, jonka aikana hänelle myönnettiin 1. ja 2. luokan rautaristit. Sodan jälkeen Lutz jäi Weimarin tasavallan armeijan Reichswehrin palvelukseen. Vuonna 1923 hänet ylennettiin everstiluutnantiksi.

Kenraalikuntaan hän nousi 1. huhtikuuta 1931, jolloin hänet nimitettiin sotaministeriön alaiseksi kuljetusjoukkojen tarkastajaksi. Saman vuoden lokakuussa hän nimitti esikuntapäällikökseen everstiluutnantti Heinz Guderianin, johon Lutz oli tutustunut jo aiemmin vuonna 1922, kun hän johti 7. baijerilaista moottorikuljetuspataljoonaa. Guderian oli tuolloin palvellut hänen alaisenaan samassa yksikössä. Lutz oli Guderianin oppi-isä mobilisoidun sodankäynnin luomisessa. He olivat molemmat olleet jo pitkään innostuneita nykyaikaisen panssariaseen kehittämisestä, ainakin teoriassa, sillä panssarivaunut oli kielletty Saksalta Versailles’n rauhansopimuksessa. Lutz kokosi ympärilleen mieleisensä esikunnan. Niin ikään panssareista kiinnostunut tammikuussa 1932 majuri Walter Nehring liittyi heihin. Muita esikunnan jäseniä olivat Werner Kempf, Walter Chales de Beaulieu ja Walter von Hünersdorff.

Vuosina 1931–1932 Lutz järjesti joukon suuria sotaharjoituksia, joissa panssareina toimivat vanerilevyillä päällystetyt autot. Harjoituksista kerättyjä kokemuksia hän käytti teoksen *Taistelu ja johtaminen* kirjoittamiseen. Hän lähetti kopion kirjasta muun muassa kenraali Walther von Brauchitschille.

Saksan kansallissosialistisen työväenpuolueen valtaannousun yhteydessä Oswald Lutz sai ylennyksen kenraaliluutnantiksi 1. helmikuuta 1933. Virka pysyi samana heinäkuuhun 1934 saakka, jolloin se muuttui nimellisesti autokuljetusjoukkojen tarkastajaksi. Lutzin tehtävään kuului panssarivoimien salaisen kehittämisen valvominen, sekä myös armeijan osittainen motorisointi. Hänen esikuntansa saattoi ruveta toteuttamaan hautomiaan ideoita käytännössä. Uusi natsihallinto alkoi kehittämään panssariasetta entistä tehokkaammin, aluksi salassa ja myöhemmin Versaillesin sopimuksen purkamisen jälkeen avoimesti.

1. huhtikuuta 1935 Lutz ylennettiin panssarijoukkojen kenraaliksi. Lutz pysyi virassaan helmikuun loppuun 1938, jolloin hän jäi eläkkeelle. Saksan hyökättyä Neuvostoliittoon vuonna 1941 hänet kutsuttiin väliaikaisesti takaisin palvelukseen ja hän toimi yhteysupseerina Transnistriassa. Komennus kesti pari kuukautta, jonka jälkeen hän jäi pysyvästi reserviin. Lutz kuoli helmikuussa 1944.

## Lähteet

* 
* 
* 

### Viitteet
Liina (nimi)

**Liina** on suomalainen naisen etunimi.  

Monissa muissa maissa esiintyvän Lina-nimen tavoin Liina on alkuperältään joko lyhenne nimestä Pauliina tai Karoliina tai mahdollisesti latinalaisen miehennimen Linus naispuolinen vastine. Liinan nimipäivä on samana päivänä kuin Pauliinan, 22. kesäkuuta.

Suomessa nimi Liina oli vuoden 2019 loppuun mennessä annettu 2&nbsp;481 henkilölle.

## Tunnettuja Liinoja

* Liina Aunola, suomalainen ilma-akrobaatti
* Liina Holm, suomalainen kansakoulunopettaja ja muistelmakirjailija
* Liina Kahma, suomalainen kansankirjailija
* Liina Kersna, virolainen poliitikko ja ministeri
* Liina Laasma, virolainen keihäänheittäjä
* Liina Luik, virolainen kestävyysjuoksija, Leila ja Lily Luikin kolmoissisar
* Liina Nora, suomalainen jalkapalloilija
* Liina Reiman, virolaissyntyinen näyttelijä
* Liina Röösgrén, suomalainen kirjailija

* *Liina Lång* on taiteilija Miina Äkkijyrkän taiteilijanimi

## Kuvitteellisia Liinoja
* Liina (ruots. *Lina*) Astrid Lindgrenin luona hahmo Vaahteramäen Eemelissä, Kissankulman piika
* Liina, toinen päähenkilöistä Aleksis Kiven näytelmässä *[[Leo ja Liina]]*

## Lähteet
HMS Blake (C99)

**HMS Blake** (viirinumero C99) oli Britannian kuninkaallisen laivaston Tiger-luokan risteilijä. Alus oli Kuninkaallisen laivaston viimeinen palveluksessa ollut alus, jonka pääaseistuksen muodostivat raskaat tykit.

## Valmistus

Alus tilattiin Fairfield Shipbuilding and Engineering Companyn telakalta Govanista Skotlannista, missä köli laskettiin 17. elokuuta 1942 nimellä *HMS Blake*. Aluksen nimi vaihdettiin 1944 *HMS Tigeriksi*, joka palautettiin 1945 *HMS Blakeksi*. Alus laskettiin vesille 20. joulukuuta 1945 kumminaan vara-amiraali Sir Geoffrey Blaken puoliso Lady Jean Blake. Seitsemän kuukautta myöhemmin ilmoitettiin töiden keskeyttämisestä, jonka jälkeen alus saatettiin ainoastaan samaan vaiheeseen luokan muiden alusten kanssa. Se makasi ankkurissa Garelochissa, kunnes ilmoitettiin töiden jatkamisesta 15. lokakuuta 1954. Alus valmistui 18. maaliskuuta 1961.

## Palvelus
Alus otettiin palvelukseen lauantaina 18. maaliskuuta 1961 Firth of Forthissa päällikkönään D. G. Clutterbuck, joka oli edellisenä päivänä Govanissa vastaanottanut aluksen päällikkyyden. Tunti palvelukseenoton jälkeen alus kiinnittyi Greenockissa Princess Pieriin, jossa Fairfieldin koeajohenkilöstö laskettiin maihin. Alus lähti kello 19.35 ensimmäisen kerran merelle vain laivaston henkilöstöllä miehitettynä ja suuntasi Fastnet Rockiin ja Old Head of Kinsaleen tykistöammuntoihin, jossa alus oli neljä seuraavaa päivää. Alus saapui 24. maaliskuuta Plymouthiin.

Alus poistettiin palveluksesta 21. helmikuuta 1963 ja sijoitettiin majoitusalukseksi Devonportiin. Se muutettiin kesäkuusta 1965 alkaen helikopteriristeilijäksi Portsmouthissa, mistä se palasi palvelukseen 23. huhtikuuta 1969. Alus poistettiin palveluksesta 27. lokakuuta 1970 Spitheadissä.

Alus palautettiin palvelukseen huollon jälkeen alkuvuodesta 1971. Alus poistettiin palveluksesta kesäkuun puolivälissä 1975 Portsmouthissa, jossa se siirrettiin huollettavaksi. Alus vapautui telakalta syyskuussa, jolloin sen ensimmäisenä tehtävänä oli osallistua Naton sotaharjoitukseen. Alus poistettiin 6. joulukuuta 1979 palveluksesta, kun se siirrettiin Portmouthissa telakalle. Aluksella oli kunnia olla Kuninkaallisen laivaston viimeinen risteilijä, minkä vuoksi se ampui 6 tuuman pääaseillaan Englannin kanaalissa. Alus siirrettiin tammikuussa 1980 Rosythiin huollettavaksi.

Alus saapui 13. toukokuuta 1980 Chathamiin, jossa se sijoitettiin reserviin. Kun Chathamin telakka suljettiin 1981 puolustuskomitean lausunnon mukaisesti, alus sijoitettiin poistolistalle muiden tukikohdan reservialusten mukana. Alus myytiin romutettavaksi 25. elokuuta 1982 Shipbreaking (Queensborough) Limitedille 210&nbsp;000 punnalla. Alus hinattiin 29. lokakuuta Chathamista Cairnryaniin, jonne se saapui 7. marraskuuta romutettavaksi.
  
## Lähteet
*
*

### Viitteet
HMS Tiger (C20)

**HMS Tiger** (viirinumero C20) oli Britannian kuninkaallisen laivaston Tiger-luokan risteilijä.

## Valmistus
Alus tilattiin yhtenä neljästä vuoden 1942 risteilijästä John Brown and Companyltä Clydebankista, missä köli laskettiin 1. lokakuuta 1942. Alus laskettiin vesille torstaina 25. lokakuuta 1945 kumminaan ilmapuolustusministeri varakreivi Stansgaten puoliso. Työt aluksella keskeytyivät toisen maailmansodan päättyessä. Alus liitettiin laivastoon 18. maaliskuuta 1959.

## Aluksen päälliköt
Aluksen päälliköinä olivat:
*Washbourn 18. maaliskuuta 1959 -
*R. F. Hutchins 21. heinäkuuta 1959 -
*P. W. W. Graham 22. huhtikuuta 1961 -
*H. L. Lloyd 22. huhtikuuta 1963 -
*G. J. Kirby 19. maaliskuuta 1965 -
*D. T. Goodhugh 24. elokuuta 1971 -
*M. L. Stacey 30. huhtikuuta 1973 -
*S. A. C. Cassels 27. huhtikuuta 1976 -
*G. M. Brewer 31. tammikuuta 1978 -

## Lähteet
*
*

### Viitteet
Talonpoikaispurjehdus

**Talonpoikaispurjehdus** on kauppamerenkulun muoto, jota harjoitettiin tilojen ja kylien yhteistyössä niiden tuotteiden, kuten maataloustuotteiden, eläinten nahkojen, kalan, tervan ja käsityötuotteiden viemiseksi lähikaupunkeihin ja myöhemmin myös ulkomaille. Paluurahteina tuotiin esimerkiksi suolaa ja mausteita, kankaita ja metallituotteita. Purjehdukseen käytettävien alusten omistus saattoi olla riskin pienentämiseksi jaettu osuuksiin.

Talonpoikaispurjehduksen keskuksia 1500-luvulla olivat Viipurin, Pohjan ja Helsingin pitäjät. 1540-luvulla Viipurin pitäjässä laivureita oli 39, Pohjan pitäjässä 12 ja Helsingin pitäjässä 11. Helsingin pitäjästä kauppaa käytiin varsinkin Tallinnan kanssa. Vuonna 1523 Ruotsin kuninkaaksi noussut Kustaa Vaasa alkoi 1540-luvulla hieman ennen Helsingin perustamista rajoittaa talonpoikaispurjehdusta, koska sitä pidettiin vahingollisena kruunun ja kaupunkien eduille. Syksyllä 1547 Porvoon läänin asukkaat tekivät kaupankäynnin rajoittamisesta valituksen käymällä henkilökohtaisesti Kustaa Vaasan puheilla ja lahjomalla tätä kuivatulla silakalla (200 000 kpl). Kuningas ei kuitenkaan taipunut perumaan rajoituksia, koska hän halusi keskittää kaupankäynnin kaupunkeihin valvonnan ja veronkannon ulottuville. Tilanne johti ajatukseen perustaa kaupunki Helsingin pitäjän tienoille.

Vuosien 1765–1766 valtiopäivillä talonpoikaispurjehduksesta tuli kaikille luvallista. 1800-luvulla talonpoikaispurjehdus sai merkittävän aseman Itämeren piirin kauppamerenkulussa, ja 1850-luvun jälkeinen aika oli sen kulta-aikaa. Talonpoikaispurjehdusta ovat tutkineet mm. Gunvor Kerkkonen ja Yrjö Kaukiainen.

## Lähteet

## Kirjallisuutta
*
* 
* Jokipii, Mauno: *Satakunnan laivanrakennuksesta ja maalaispurjehduksesta 1500- ja 1600-luvuilla*. Historica III. Studia historica Jyväskyläensia IX, 1972
* 
* 

## Aiheesta muualla
*Hannu Konttinen: Maalaispurjehdus  - Suomen Meriarkeologinen Seura ry
*TALONPOIKAISPURJEHDUKSEN VAIHEITA - - taustaa Kustavin merenkulun kultakaudelle.  Wakkanet
HMS Lion (C34)

**HMS Lion** (viirinumero C34) oli Britannian kuninkaallisen laivaston Tiger-luokan risteilijä.

## Valmistus

Alus tilattiin Scotts Shipbuilding and Engineering Companyltä Greenockista, missä köli laskettiin 24. kesäkuuta 1942 nimellä *HMS Defence*. Alus laskettiin vesille 2. syyskuuta 1944 kumminaan kontra-amiraali John Edelstonin puoliso.

Työt keskeytettiin heinäkuussa 1946, minkä jälkeen keskeneräinen risteilijä makasi ankkurissa. Vuonna 1951 suunnittelutyö aloitettiin uudelleen ja Amiraalineuvosto hyväksyi 14. lokakuuta 1954 uusitut piirustukset, joiden mukaan alusten pääaseiksi valittiin kaksi kaksiputkista eikä kolmea kolmiputkista kuudentuuman tykkitornia ja apuaseet vaihdettiin viidestä kaksiputkisesta nelituumaisesta kolmeen kaksiputkiseen kolmituumaiseen. Samoin aluksille alun perin suunnitellut torpedoputket jätettiin pois. *HMS Defencen* tilaus siirrettiin samalla Swan Hunterille. Hinaajat siirsivät heinäkuussa 1955 keskeneräisen aluksen Clydestä Tyne-joelle töiden jatkamiseksi. Alus ankkuroitui 7. heinäkuuta Tyne-joelle. Aluksen nimi vaihdettiin lokakuussa 1957 *HMS Lioniksi*.

Aluksella syttyi 22. toukokuuta 1958 tulipalo, jonka syyksi paljastui hitsauspuikko. Palo saatiin nopeasti sammumaan eikä suuria vahinkoa päässyt tapahtumaan. Alus irtosi 22. helmikuuta 1960 ensimmäisen kerran omin konein laiturista aloittaessaan valmistajan koeajot. Alus saapui 21. helmikuuta 1962 Plymouthinlahdelle. Tullitarkastuksen jälkeen alus kiinnittyi laituriin 7, missä perheenjäsenet ja ystävät odottivat. Alus siirrettiin 5. maaliskuuta telakalle ja kolme päivää myöhemmin aluksen miehistö siirtyi maihin.

## Palvelus 1962-1964
Kapteeni I. L. M. McGeogh vastaanotti 25. huhtikuuta aluksen päällikkyyden ja tarkasti aluksen. Alus palautettiin 2. elokuuta 1962 palvelukseen. Se saapui 19. maaliskuuta Devonportiin kiinnittyen laituriin 8. Pian tämän jälkeen alus poistettiin palveluksesta ja siirrettiin North Lockiin, missä Devonportin telakka vastaanotti aluksen.

## Palvelus 1964-1965
Kapteeni E. F. Hamilton-Mielke vastaanotti 6. huhtikuuta 1964 aluksen päällikön tehtävät. Alus otettiin 17. huhtikuuta kolmannen ja viimeisen kerran palvelukseen.

Alus poistettiin 17. joulukuuta 1965 palveluksesta, jolloin vielä laivalla olleet miehistönjäsenet poistuivat alukselta ja siirtyivät laivaston kasarmeille. Miehistö odotti helkopteriristeilijäksi muutostöiden alkamista, mutta 1970 tehtiin päätös, että alusta ei muutettaisi.

Alus oli varaosina huollettaessa kahta muuta Tiger-luokan risteilijää. Alus myytiin 1975 romutettavaksi ja hinattiin 24. helmikuuta Rosythista T. W. Wardille Inverkeithingiin.

## Lähteet
*
*

### Viitteet
Anne Archer

**Anne Archer** (s. 24. elokuuta 1947) on yhdysvaltalainen näyttelijä. Hänen tunnetuimpia roolejaan ovat petetyn vaimon rooli vuoden 1987 elokuvassa *[[Vaarallinen suhde]]* ja Cathy Ryanin rooli vuoden 1992 elokuvassa *[[Näkymätön vihollinen (elokuva)|Näkymätön vihollinen]]*.

## Yksityiselämä

Anne Archerin vanhemmat olivat molemmat näyttelijöitä, mikä vaikutti vahvasti Archerin uravalintaan. Hän meni naimisiin William Davisin kanssa 1968, mutta he erosivat myöhemmin. Vuonna 1979 Archer meni naimisiin Terry Jastrow’n kanssa. Archerilla on kaksi lasta, yksi kummastakin avioliitosta. Alun perin kristilliseen tieteeseen uskonnoltaan kuulunut Archer on vuodesta 1975 asti lukeutunut skientologeihin.

## Filmografia

* *[[The Honkers]]* (1972)
* *[[Cancel My Reservation]]* (1972)
* *[[The All American Boy]]* (1973)
* *[[Zorron merkki (vuoden 1974 elokuva)|Zorron merkki]]* (*The Mark of Zorro*, 1974)
* *[[Black Pearl (elokuva)|Black Pearl]]* (*The Log of the Black Pearl,*, 1975)
* *[[Kuumat jäljet]]* (*Trackdown*, 1976)
* *[[Rantavahti]]* (*Lifeguard*, 1976)
* *[[Mustat tiikerit]]* (1978)
* *[[Paradise Alley – helvetin kapakka]]* (1978)
* *[[Aikamoinen sankari]]* (*Hero at Large*, 1980)
* *[[Nostakaa Titanic! (elokuva)|Nostakaa Titanic!]]* (1980)
* *[[Kaappaus yössä]]* (*Green Ice*, 1981)
* *[[Yltäpäältä öljyssä]]* (*Waltz Across Texas*, 1982)
* *[[Pahan kasvot]]* (*The Naked Face*, 1984)
* *[[Hyytävä pelko]]* (*Too Scared to Scream*, 1985)
* *[[Katalaa korttia karkuun]]* (*The Check Is in the Mail*, 1986)
* *[[Vaarallinen suhde]]* (1987)
* *[[Rakkaus harhateillä]]* (*Love at Large*, 1990)
* *[[Lähellä kuolemaa]]* (1990)
* *[[Punainen terrori (elokuva)|Punainen terrori]]* (*Eminent Domain*, 1991)

* *[[Näkymätön vihollinen (elokuva)|Näkymätön vihollinen]]* (1992)
* *[[Body of Evidence – Hyytävä syleily]]* (1993)
* *[[Short cuts – oikopolkuja]]* (1993)
* *[[Family Prayers]]* (1993)
* *[[Viimeinen soturi]]* (*The Last of His Tribe*, 1994)
* *[[Isku Kolumbiaan]]* (1994)
* *[[Kuun taikaa]]* (1996)
* *[[Nico the Unicorn]]* (1998)
* *[[Pahat tytöt]]* (*Dark Summer*, 1999)
* *[[Kunniavelka]]* (2000)
* *[[The Gray in Between]]* (2002)
* *[[Uncle Nino]]* (2003)
* *[[Sophie’s Mother]]* (2004)
* *[[November]]* (2004)
* *[[The Iris Effect]]* (2004)
* *[[Man of the House (vuoden 2005 elokuva)|Man of the House]]* (2005)
* *[[End Game]]* (2006)
* *[[Felon]]* (2008)
* *[[Pelimiehen painajainen]]* (2009)

## Lähteet

## Aiheesta muualla

*
Gipsy.cz

**Gipsy.cz** on tšekkiläinen romaniyhtye, joka soittaa hip hop -musiikkia. Yhtye osallistui vuoden 2007 ja 2008 Eurovision laulukilpailun kansallisiin karsintoihin. Vuonna 2009 heidät valittiin vihdoin Tšekin edustajaksi vuoden 2009 Eurovision laulukilpailuun. 1. maaliskuuta 2009 julkaistiin heidän kaksi ehdolla olevaa kappaletta ”Aven Romale” ja ”Do you wanna”, joista 15. maaliskuuta valittiin edustuskappaleeksi ”Aven Romale”. Tšekki kilpaili kisojen ensimmäisessä semifinaalissa 12. toukokuuta, jossa se kuitenkin sijoittui viimeiselle sijalle ilman pisteitä.

## Lähteet